Declawing in 34748 - Leesburg, FL Declawing Home
Veterinarians.com provides updated information on declawing in Leesburg, FL. Foutjie begaan op WhatsApp? Stel dit nou só reg | Maroela Media
Die boodskapdiens WhatsApp het vandeesweek bekend gemaak dat hy dit nou vir gebruikers moontlik maak om boodskappe wat aan ander gebruikers gestuur is, uit te vee.
Dié boodskapdiens het vandeesweek in ŉ verklaring gesê die diens is beskikbaar gestel ná ŉ groot openbare aanvraag.
Gebruikers het sowat sewe minute om ŉ boodskap uit te vee wat op albei gebruikers se toestelle sal verdwyn waarna dié opsie nie meer beskikbaar sal wees nie. Ná sewe minute kan gebruikers slegs die boodskap op hul eie toestelle uitvee.
Boodskappe kan in gesprekke tussen twee persone of in groepe uitgevee word.
Wanneer ŉ boodskap uitgevee word, sal daar steeds ŉ kennisgewing wees wat aandui dat ŉ boodskap uitgevee is.
“Die diens word beskikbaar gestel op die jongste weergawe van WhatsApp vir onder meer iPhone, Android, Windows-slimfone en vir WhatsApp se desktop-weergawe. Die boodskap word egter nie ‘herroep’ nie, maar net uitgevee en die gebruiker aan wie die boodskap gestuur is, sal steeds weet dat ŉ boodskap uitgevee is,” lui ŉ verklaring van WhatsApp.
Die boodskapdiens het ook gesê daar mag soms tegniese probleme met dié funksie inglip wat veroorsaak dat die boodskappe nie altyd uitgevee word nie. Gebruikers sal ook nie in kennis gestel word wanneer ŉ boodskap wel nié uitgevee is nie.
Gaan só te werk
Maak seker die jongste weergawe van WhatsApp is op jou slimfoon of rekenaar geïnstalleer.
Stuur ŉ boodskap aan ŉ gebruiker of na ŉ WhatsApp-groep.
Kies die pyltjie in die regterkantste hoek van die boodskap en kies die opsie om die boodskap op beide toestelle uit te vee.
Indien jy dié opsie kies, sal die boodskap op beide toestelle uitgevee wees.
Trump tydelik op Twitter gesnoer